# name
L'herbari de l'Institut Biològic de Sarrià: descripció general i plecs més interessants, amb noves aportacions corològiques

# metadata.dc.description.abstract[].value
L'Institut Biològic de Sarrià, situat al coŀlegi Sant Ignasi - Jesuïtes de Sarrià de Barcelona, estigué actiu entre 1931 i 1965, i fou conegut arreu de l'estat espanyol i Europa pels seus estudis pioners en embriologia. Tenia diferents línies d'estudi, i fou després de la guerra civil espanyola (1936-1939) quan la botànica hi reprengué força de la mà del P. Jaume Capell SJ, el qual en fou el principal responsable i formà l'herbari que actualment es conserva en el mateix col·legi. L'herbari consta de 3.853 exemplars, molts dels quals relaten la història i la tasca botànica que els jesuïtes dugueren a terme a meitat del segle XX. L'herbari conté diferents exsiccata com les de l'«Herbario de Frère Sennen», «Plantes d'Espagne», «Herbario escolar del Jardín Botánico de Madrid» i duplicats de l'herbari de l'Institut Botànic de Barce- lona. L'aprofundiment en l'estudi d'aquesta coŀlecció revela la presència de plecs interessants des del punt de vista taxonòmic -Baccharis ×itapetiningae Malag., Valeriana longiflora Willk. var. eu-longiflora Capell & A.Bolòs i Carduus gayanus Durieu ex Willk. var. capellii Cámara- i una primera citació a la península Ibèrica -Fimbristylis turkestanica (Regel) B.Fedtsch.-, a més de plecs amb informació d'in- terès etnobotànic. Paraules clau: herbaris històrics, primeres cites, etnobotànica, Jesuïtes.

# metadata.dc.relation.ispartof[].value
Butlletí de la Institució Catalana d'Història Natural, 2020, vol. 84, p. 225-233

# metadata.dc.rights[].value
cc-by-nc-nd (c) Burguera i Martín, Carles et al., 2020

# metadata.dc.source[].value
Articles publicats en revistes (Biologia, Sanitat i Medi Ambient)

# metadata.dc.title[].value
L'herbari de l'Institut Biològic de Sarrià: descripció general i plecs més interessants, amb noves aportacions corològiques